**UTØVERKONTRAKT**

**1. FORMÅL M.V.**

Denne avtalen inngås mellom … (navn på klubb) (heretter benevnt som Klubb) og ……. (navn på utøver) (heretter benevnt som Utøver) (og eventuelt Utøverens foreldre dersom Utøver er under 18 år).

Utøver er sportslig kvalifisert til å delta på klubbens Elitelag (eller annet navn), og Partene har som felles mål å videreutvikle Utøverens sportslige kvalifikasjoner for å oppnå de resultater Partene i fellesskap har satt.

Denne avtalen er en viktig forutsetning for å etablere nødvendig forutsigbarhet mellom Partene, herunder slik at Klubben kan tilrettelegge for best mulige sportslige vilkår for Utøveren.

I tillegg til denne avtalen er Partene underlagt følgende idrettsorganisasjoners til enhver tid gjeldende bestemmelser:

* NIFs lov
* NFIFs lover og bestemmelser
* Klubbens lover og retningslinjer
* World Anti-Doping Agency´s (WADA) Anti Doping Code

Hver av partene har et selvstendig ansvar for å gjøre seg kjent med disse reglene.

**2.** **AVTALENS VARIGHET,OPPSIGELSE OG REFORHANDLING**

Avtalen gjelder fra … (dato) og opphører uten forutgående oppsigelse ….. (dato). Avtalen gjelder i og utenfor Norge.

I henhold til NFIFs lov § 33 (1) har Utøveren rett til å melde overgang til annen klubb senest innen 31. desember, og Utøveren har følgelig rett til å si opp denne avtalen innen denne datoen. Dersom Utøveren er kvalifisert til Hovedmesterskapet kommende år, jf. NFIFs lov § 33 (2), har Utøveren rett til å melde overgang til annen klubb senest innen 31. oktober og Utøveren har følgelig rett til å si opp denne avtalen innen denne datoen. I et slikt tilfelle har Klubben rett til å kreve overgangsvederlag fra den klubben Utøveren melder seg inn i, jf. NFIFs lov § 33 (2).

Klubben kan si opp denne avtalen med øyeblikkelig virkning dersom Utøveren leggger opp eller ikke har deltatt på avtalte treninger over en samlet periode på 30dager, og dette ikke skyldes sykdom eller skader.

Dersom denne avtalen sies opp i henhold til avsnittene over, kan Klubben gjennomføre eventuelle påbegynte eller ferdige utarbeidede markedskampanjer og lignende hvor Utøveren benyttes.

Eventuelle forhandlinger om forlengelse av denne avtalen for kommende år skal være avsluttet senest innen 1. oktober.

1. **PARTENES SPORTSLIGE FORPLIKTELSER**
	1. **Klubbens sporstlige forpliktelser**

Klubben skal ha ansvaret for å videreutvikle Utøver og skal (kun eksempler):

* Ha kvalifisert og relevant trenerkompetanse.
* Ha gode treningsfasiliteter.
* Påse at Utøver følger den utviklings, trenings- og konkurranseplanen som partene sammen har blitt enige om og som følger av denne avtalens vedlegg 1.
* Ha administrativ kapasitet til å følge opp Utøver i forbindelse med samlinger, treninger og konkurranser .
* Delta på avtalte møter, samlinger, konkurranser og andre arrangementer i forbindelse med utvikling av Utøver, herunder påse at Utøver møter opp på slike arrangementer.
* Gjennomføre programmet «Ren klubb».
* Ha en sportslig plan som er vedtatt på klubbens årsmøte eller av klubbens styre.
	1. **Utøvers sportslige forpliktelser**

*3.2.1 Deltakelse på Klubbens Elitelag*

Utøver forplikter seg til å delta på Klubbens Elitelag, herunder (kun eksempler):

* Gjennomføre den utviklings, trenings- og konkurranseplan som følger av denne avtalens vedlegg 1, og ellers ha jevnlig kontakt med trenere i Klubben om utvikling av treningsarbeidet i avtaleperioden.
* Utøver bør bruke Olympiatoppens treningsdagbok.??
* Utøver skal gjennomføre antidopingprogrammet «Ren Utøver».
* Utøver skal gjennomføre «Sunn Idrett E-læring» som består av 3 moduler.
* Utøver bør lese boken «Veien til toppidrett».

Utøveren har plikt til å melde fra til ansvarlig person i Klubben dersom Utøveren ikke kan oppfylle forpliktelser etter denne avtale. Forfall skal meldes så snart Utøveren blir klar over at Utøveren ikke kan møte.

*3.2.3 Doping/rusmidler*

Utøveren er underlagt de til enhver tid gjeldende nasjonale og internasjonale dopingbestemmelser. Utøveren plikter å være kjent med disse bestemmelsene og forplikter seg til ikke å foreta handlinger eller opptre på en måte som innebærer brudd på nevnte bestemmelser.

Utøverens bruk av medikamenter, kosttilskudd og medisinske metoder skal kun skje etter forutgående skriftlig godkjennelse av Klubben.

Utøveren skal ta aktivt avstand fra bruk av dopingmidler. Utøveren skal tilstrebe en livsstil som er forenlig med Klubbens toppidrettssatsing. Utøveren skal videre avstå fra å føre en livsstil som kan ha negativ påvirkning på Utøverens trenings- og konkurranseaktivitet.

Utøveren skal aldri fremstå i beruset tilstand eller være påvirket av rusmidler i forbindelse med konkurranse, trening, treningssamlinger eller i andre forbindelser hvor Utøveren representerer Klubben.

*3.2.4 Utøvers foresatte (for utøvere under 18 år)*

Utøvers foresatte er medansvarlig for at Utøver etterlever sine forpliktelser etter denne avtalen. Utøvers foresatte skal blant annet (kun eksempler):

* Utviser engasjement, men avpasser dette til naturlig støtte.
* Vise forståelse for at trenerne har ansvaret for Utøvers sportslige utvikling i enhver trening og konkurranse.
* Det skal utvises god sportsånd og vises respekt overfor alle utøvere, konkurrenter og andre impliserte i trenings- og konkurransesammenheng.
* Være lojale og utviser respekt i forhold til de vedtak, pålegg og instruksjoner som fattes av trenere, ansatte eller andre personer som er tilknyttet Klubben. Kritikk, diskusjoner og uenighet skal håndteres internt, og ikke via sosiale medier eller andre mediekanaler.
1. **ØKONOMISKE FORHOLD**

Klubben skal bidra med vederlagsfrie tjenester som blant annet trenere og administrativ tilrettelegging i avtaleperioden.

Utøver vil i avtaleperioden ha et budsjett på kroner….. til avtalt sportslig satsing.

Budsjettet kan disponeres til følgende aktiviteter:

* ……
* …..
* ……

Utøver vil få ett sett av klubbens konkurranse og oppvarmingsantrekk, samt en utstyrspakke for kr ……fra klubbens utstyrsleverandør.

I tillegg dekker klubben startkontingenter og utgifter tildeltagelse i NM.

Klubben skal tegne NFIFs lisens med forsikring på vegne av Utøver:

* ….
1. **MARKEDSMESSIGE FORHOLD**

*5.1 Klubbens markedsrettigheter*

Klubben eier samtlige markedsrettigheter som omfattes av Klubbens virksomhet, herunder rett til å utnytte de økonomiske muligheter som ligger i de idrettsarrangementer Klubben har eiendomsretten til eller har fått rett til å utnytte av NFIF eller andre organisasjoner, jf. også NFIFs markedsreglement § 2. Dette omfatter blant annet profileringsrettigheter på trenings- og konkurranse-utstyr som Utøver benytter når vedkommende representerer Klubben i trening eller i konkurranser med eventuelle unntak som følger av NFIFs markedsreglement og rettighetsmatrise.

Utøveren er forpliktet til å benytte Klubbens offisielle bekledning eller annen avtalt bekledning når Utøveren representerer Klubben. Utøver må stille med klubbdrakt i i norske mesterskap. Klubben har rett til å pålegge Utøver å benytte klær/utstyr fra sine leverandører når Utøver representerer Klubben, forutsatt at pålegget er saklig begrunnet og ikke er i strid med sivilrettslige eller overordnet idrettsmyndigheters bestemmelser.

*5.2 Markedsrettigheter som Klubben kan utnytte med bakgrunn i Utøvers medvirkningsplikt*

Klubben benytter betydelige midler på sin sportslige virskomhet og for en målrettet og optimal satsning for Utøver. Som et ledd i den organiserte idrettens solidaritetsprinsipp er Utøver – i rimelig utstrekning - forpliktet til å medvirke i oppfyllelsen av Klubbens markedsavtaler, jf. NIFs lov § 14-5 og NFIFs Markedsreglement.

Utøveren stiller i anledning ovennevnte sitt navn, bilde (foto og film) og signatur (heretter benevnt som «image rights») vederlagsfritt til Klubbens rådighet i et rimelig omfang for bruk i forbindelse med inngåelse og oppfyllelse av Klubbens markedsavtaler.

Før Klubben kan benytte Utøverens image rights skal Klubben innhente Utøverens samtykke til den angjeldende reklame/reklamekampanje som forutsetter bruk av Utøverens image rights. Utøveren kan ikke nekte samtykke uten å ha saklig grunn til det.

Utøver skal i tillegg vederlagsfritt delta i … (antall) aktiviteter/kampanjer som har til formål å fremme barne-, bredde- og rekrutteringsarbeidet i Klubben.

*5.3 Utøvers markedsrettigheter*

I henhold til NIFs lov § 14-4 (4) og NFIFs Markedsreglement, innehar Utøver selv eiendomsretten til eget navn, bilde og signatur. Utøver eier og disponerer egne markedsrettigheter, med unntak av de markedsrettigheter Utøver har avgitt til Klubben i kraft av sin medvirkningsplikt, jf. denne avtalens pkt. 5.2.

Retten til å inngå markedsavtaler tilhører dog idrettens organisasjonsledd, jf. NIFs lov § 14-4 (1). I henhold til NFIFs Markedsreglement tillater Klubben likevel at Utøver inngår – og står som part i – egne markedsavtaler, på de vilkår som følger av NFIFs Markedsreglement som følger av denne avtalens vedlegg 2.

Utøveren skal for øvrig ikke medvirke i reklame som strider mot norsk lov, herunder eksempelvis lov om pengespill, alkoholloven og tobaksskadeloven.

1. **Dugnader**

Utøver skal i løpet av året jobbe x antall timer dugnad på klubbens arrangementer eller andre dugnadsaktiviteter. Klubben skal normalt tilstrebe å varsle utøver senest 14 dager før dugnaden finner sted. Dugnader må ikke gå ut over utøvers sportslige satsing eller deltagelse i stevner.

1. **MISLIGHOLD**

Dersom en av partene vesentlig misligholder denne avtale eller unnlater å rette opp et mislighold av denne avtale innen 30 dager etter å ha blitt oppfordret til det ved skriftlig varsel fra den annen part, kan den annen part heve avtalen. Som vesentlig mislighold regnes alltid at Utøveren blir dømt for overtredelse av de til enhver tid gjeldende dopingbestemmelser.

Ovennevnte bestemmelser avskjærer ikke partenes rettigheter til å gjøre gjeldende andre misligholdsbeføyelser (krav om retting, omlevering, erstatning mv.) som følge av at en av partene har misligholdt sine forpliktelser etter avtalen.

**\*\*\***

Kontrakten er utferdiget i to eksemplarer hvorav Klubben og Utøveren beholder hver sin.

Dato:………………. Dato: …………………

Utøverens navn (eventuelt foresatte)

------------------------------------------------

Klubb

Vedlegg:

1. Utviklings, trenings- og konkurranseplan
2. NFIFs Markedsreglement